turjo4nis/wikipedia-bn-dump-20250701 huggingface dataset:
মধুসূদন দত্ত (বিপ্লবী)

মধুসূদন দত্ত (? - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে তার মৃত্যু ঘটে।

জন্ম ও শিক্ষা ও কর্মজীবন
মধুসূদন দত্তের জন্ম চট্টগ্রামের বিদগ্রামে। তার পিতার নাম মণীন্দ্রকুমার দত্ত। সারোয়াতলী গ্রামের ছাত্র রামকৃষ্ণ বিশ্বাসের প্রেরণায় বিপ্লবী দলে যোগ দেন। ১৯২৪ সালে নেতারা জেলে গেলে তিনি স্কুলে স্কুলে গিয়ে বিপ্লবের মন্ত্র প্রচার করতেন। তখন বাড়ি থেকে জোর করে তাকে জামশেদপুর পাঠালে তিনি সেখানে চাকরি করে পার্টিকে অর্থসাহায্য করেন। বাড়ি থেকে অর্থ-অলঙ্কারাদি এনে দলের হাতে দিয়েছিলেন।

তথ্যসূত্র

পূর্ববঙ্গে জন্ম
১৯৩০-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
সূর্য সেন
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
তারকেশ্বর দস্তিদার

তারকেশ্বর দস্তিদার (১৯১১ - ১২ জানুয়ারি, ১৯৩৪) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

জন্ম ও শিক্ষাজীবন
চন্দ্রমোহন দস্তিদারের পুত্র তারকেশ্বর অবিভক্ত বাংলার চট্টগ্রামের সরোয়াতলীতে জন্মগ্রহণ করেন। বাহ্যিক স্বভাবের দিক থেকে গম্ভীর, তিনি সবার কাছে ফুতুদা নামে পরিচিত ছিলেন। তারকেশ্বর স্কুলের ছাত্র থাকাকালীন মাস্টারদার সংস্পর্শে এসেছিলেন এবং তখন থেকেই তিনি সর্বদা তাঁর ইশারায় এবং কলে ছিলেন।

রাজনৈতিক কাজ
যখন তিনি বোমা বানাতে গিয়ে মারাত্মকভাবে আহত হন এবং তীব্র দহন থেকে মুক্তি পেতে মাস্টারদার কাছে মৃত্যুর জন্য আবেদন করেন; পরবর্তীকালে অনন্ত সিংকে তাকে নিরাপদে চিকিৎসা করতে বলেছিলেন। তাই তিনি চট্টোপাধ্যায় বিদ্রোহে অংশ নিতে পারেননি; কিন্তু আন্ডারগ্রাউন্ডে কাজ করতেন। পটিয়া (বর্মা) গ্রামে তিনি ডিআইবি ইন্সপেক্টর শশাঙ্ক ভট্টাচার্যকে (১৬ মার্চ ১৯৩১) গুলি করে হত্যা করেন। 
ধলঘাটে যখন তাদের আস্তানা পুলিশের আক্রমণের মুখে পড়ে (১৩ জুন ১৯৩২); যখন নির্মলকুমার সেন ও অপূর্ব সেন আক্রমণকারী বাহিনীর ক্যাপ্টেনকে হত্যা করে প্রাণ দিয়েছিলেন; মাস্টারদা ও প্রীতিলতা নিরাপদে পালিয়ে না যাওয়া পর্যন্ত তারকেশ্বর তাদের ব্যস্ত রাখতে থাকেন। সূর্য সেনের গ্রেপ্তারের পর (১৬ ফেব্রুয়ারি ১৯৩৩), তারকেশ্বর ভারতীয় বিপ্লবী সেনাবাহিনীর নেতৃত্ব দিয়েছিলেন যতক্ষণ না ১৮ মে কল্পনা দত্ত সাথে উপকূলীয় গ্রাম গহিরা থেকে তাকে গ্রেপ্তার করা হয়। মাস্টারদা সূর্য সেনের সাথে ফাঁসি দিয়ে হত্যা করে।

মৃত্যু
১৯৩৩ সালের ১৫ জুন এই বিচার শুরু হয় এবং ১৯৩৩ সালের ১৪ আগস্ট বিশেষ ট্রাইব্যুনাল সূর্য সেন ও তারকেশ্বর দস্তিদার উভয়কেই মৃত্যুদণ্ড দেয়। মাস্টারদার পক্ষ থেকে কোনো আপিল করা হয়নি; যখন হাইকোর্ট তারকেশ্বর থেকে আপিল প্রত্যাখ্যান করে।

তথ্যসূত্র

১৯১১-এ জন্ম
১৯৩৪-এ মৃত্যু
বাংলাদেশী বিপ্লবী
যুগান্তর দল
পূর্ববঙ্গে জন্ম
ভারতবর্ষের স্বাধীনতা আন্দোলনের শহীদ
মৃত্যুদণ্ড কার্যকর হওয়া ভারতীয় ব্যক্তি
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
চট্টগ্রাম জেলার বিপ্লবী
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
বাঙালি ভারতীয় স্বাধীনতা সংগ্রামী
সূর্য সেন
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
২০শ শতাব্দীর রাজনীতিবিদ
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
১৯০৯-এ জন্ম
ভারতীয় বিপ্লবী
অম্বিকা চক্রবর্তী

অম্বিকা চক্রবর্তী (১৮৯২- ৬ মার্চ, ১৯৬২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

জন্ম ও শৈশব 
অম্বিকা চক্রবর্তীর জন্ম চট্টগ্রামে। তার পিতার নাম নন্দকুমার চক্রবর্তী।

বিপ্লবী কর্মকাণ্ড 
প্রথম মহাযুদ্ধের সময় ১৯১৬ সালের শেষভাগে বিপ্লবী দলের কাজে জড়িত থাকায় গ্রেপ্তার হন। ১৯১৮ সালে মুক্তি পান এবং বিপ্লবী নায়ক সূর্য সেনের সংগে যোগ দিয়ে চট্টগ্রামে একটি বিপ্লবী ঘাঁটি গড়ে তোলেন। ১৯২৩ সালের ১৪ ডিসেম্বর রেল কোম্পানির টাকা ডাকাতি করার পর চট্টগ্রাম শহরের প্রান্তে তাদের গোপন ঘাঁটি পুলিশ ঘিরে ফেলে। অবরোধ ভেদ করে পালিয়ে যাওয়ার সময় নাগরখানা পাহাড়ে পুলিশের সংগে খণ্ডযুদ্ধ হয়। ঐ যুদ্ধে আহত হয়ে সূর্য সেন এবং তিনি বিষ পান করেন; কিন্তু আশ্চর্যজনকভাবে বেঁচে যান ও পরে গ্রেপ্তার হয়ে বিচারে মুক্ত হন। আদালতে তাদের পক্ষ সমর্থন করেন ব্যারিস্টার যতীন্দ্রমোহন সেনগুপ্ত। ১৯২৪ সালে বাংলার অন্যান্য বিপ্লবীদের সংগে পুনরায় গ্রেপ্তার হয়ে কংগ্রেসের কলকাতা অধিবেশনের কিছু আগে ১৯২৮ সালে মুক্তি পান।

চট্টগ্রাম অস্ত্রাগার দখল 
১৯৩০ সালের ১৮ এপ্রিল চূড়ান্ত পর্যায়ের চট্টগ্রাম অস্ত্রাগার দখলের দিন তার নেতৃত্বে একটি ক্ষুদ্র দল শহরের টেলিফোন ও টেলিগ্রাফ ব্যবস্থা ধ্বংস করে। আত্মরক্ষার জন্য পাহাড় অঞ্চলে চারদিন অভুক্ত অবস্থায় থাকার পর ২২ এপ্রিল তারিখে পুলিশ ও মিলিটারির এক বিরাট বাহিনীর সংগে জালালাবাদের যুদ্ধে গুরুতরভাবে আহত হন। সঙ্গীরা তাকে মৃত মনে করে ত্যাগ করে চলে যায়। গভীর রাতে জ্ঞান ফিরে আসে ও পাহাড় ত্যাগ করে একটি নিরাপদ আশ্রয়ে চলে যান। কয়েক মাস পরে ধরা পড়েন। বিচারে প্রথমে প্রাণদণ্ড ও পরে আপিলে যাবজ্জীবন দ্বীপান্তর দণ্ড হয়।

পরবর্তী জীবন 
১৯৪৬ সালে মুক্তি পাবার পর কমিউনিস্ট আন্দোলনে যুক্ত হন। দেশবিভাগের পর উদ্বাস্তু পুনর্বাসনের চেষ্টায় একটি সমবায় গঠন করেন। ভারতের প্রথম সাধারণ নির্বাচনে বিজয়ী হয়ে বঙ্গীয় সাধারণ সভার সদস্য হন। ১৯৪৮ সালে ভারতের কমিউনিস্ট পার্টি বেআইনি ঘোষিত হলে আত্মগোপন করেন। ১৯৪৯-৫১ সালে পুনরায় কারাবাস করেন।

মৃত্যু 
অম্বিকা চক্রবর্তী ১৯৬২ সালের ৬ মার্চ কলকাতার রাজপথে দুর্ঘটনায় মৃত্যুবরণ করেন।

তথ্যসূত্র 

১৮৯২-এ জন্ম
পূর্ববঙ্গে জন্ম
১৯৬২-এ মৃত্যু
বাংলাদেশী বিপ্লবী
ভারতীয় বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
অনুশীলন সমিতি
সূর্য সেন
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
১৯শ শতাব্দীর রাজনীতিবিদ
২০শ শতাব্দীর রাজনীতিবিদ
বাঙালি বিপ্লবী
ভারতের কমিউনিস্ট পার্টি
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
পশ্চিমবঙ্গের ভারতের কমিউনিস্ট পার্টির রাজনীতিবিদ
চট্টগ্রাম জেলার ব্যক্তি
পশ্চিমবঙ্গ বিধানসভার সদস্য ১৯৫১-১৯৫৭
গর্জিয়া দেবী মন্দির

গর্জিয়া দেবী মন্দির হল ভারতের উত্তরাখণ্ড রাজ্যের রামনগরের কাছে গর্জিয়া গ্রামে অবস্থিত একটি দেবী মন্দির। এই মন্দিরটি করবেট জাতীয় উদ্যানের কাছে অবস্থিত। এটি একটি পবিত্র শাক্ত তীর্থস্থান। এখানকার প্রধান উপাস্য হলেন গর্জিয়া দেবী। উত্তরাখণ্ড রাজ্যের নৈনিতাল জেলায় কোশী নদীর তীরে একটি বিরাট পাথরের উপর মন্দিরটি অবস্থিত। কার্তিক পূর্ণিমার দিনে এখানে প্রচুর তীর্থযাত্রী আসেন। পণ্ডিত কেশব দত্ত পাণ্ডে এখানে প্রথম গর্জিয়া দেবীর পূজা শুরু করেছিলেন। এখানে কালো গ্র্যানাইট পাথরে নির্মিত খ্রিস্টীয় ৯ম শতাব্দীর একটি লক্ষ্মীনারায়ণ মূর্তিও আছে।

গর্জিয়া দেবী মন্দিরটি দেব-দীপাবলি উৎসবের জন্য বিখ্যাত। কার্তিক পূর্ণিমায় এই মন্দিরে বড়ো উৎসব হয়। এই দিনটি শিহ ধর্মাবলম্বীদের কাছে গুরু নানক জয়ন্তী হিসেবে খ্যাত।

তথ্যসূত্র

External links
 Garjiya Devi Temple

উত্তরাখণ্ডের হিন্দু মন্দির
শাক্তধর্ম
নৈনিতাল জেলা
বালেশ্বর মন্দির

বালেশ্বর মন্দির হল ভারতের উত্তরাখণ্ড রাজ্যের চম্পাওয়াত শহরে অবস্থিত একটি প্রাচীন শিব মন্দির। চন্দ রাজবংশ কর্তৃক নির্মিত এই মন্দিরটি পাথর খোদাইয়ের কাজের জন্য বিখ্যাত। বালেশ্বর মন্দির সম্পর্কে কোনো ঐতিহাসিক নথি পাওয়া যায় না। তবে প্রচলিত বিশ্বাস অনুসারে, খ্রিস্টীয় ১০ম থেকে ১২শ শতাব্দীর মধ্যে এই মন্দির নির্মিত হয়েছিল।

বালেশ্বর মন্দিরে শিবকে বালেশ্বর নামে পূজা করা হয়। মন্দির চত্বরে আরও দুটি মন্দির আছে। একটি রত্নেশ্বরের একটি চম্পাওয়াত দুর্গার। মন্দিরের কাছে একটি 'নৌলা' বা স্বচ্ছ জলধারার উৎস রয়েছে। শিবরাত্রি এই মন্দিরের প্রধান উৎসব।

বহিঃসংযোগ

 Baleshwar Temple Photos :: Himvan.com Photo Gallery
 Baleshwar Temple Photo Essay
 Champawar official website

উত্তরাখণ্ডের হিন্দু মন্দির
চম্পাওয়াত
শৈবধর্ম
পঞ্চানন পালিত

পঞ্চানন পালিত (১৯২০ - ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। এম.এ. পড়ার সময় ভারত ছাড় আন্দোলনে যোগ দিয়ে কারাবরণ করেন। মুজাফফরপুর কারাগারে ইংরেজ জেলাশাসক ভারতবাসীর প্রতি অভদ্র উক্তি করলে প্রতিবাদ করেন। এই কারণে তাঁর বুকে এমন পদাঘাত করা হয় যে রক্তক্ষরণে জেলেই তাঁর মৃত্যু হয়।

জন্ম ও শিক্ষা
পঞ্চানন পালিতের জন্ম বাঁকুড়া জেলার পাত্রসায়ের এলাকায়। তাঁর পিতার নাম শরৎচন্দ্র পালিত। মাতা স্বাধীনতা সংগ্রামী ও গান্ধীবাদী শান্তশীলা পালিত। পঞ্চানন পাটনা বিশ্ববিদ্যালয়ের কৃতী ছাত্র ছিলেন।

তথ্যসূত্র

১৯২০-এ জন্ম
১৯৪২-এ মৃত্যু
পশ্চিমবঙ্গের বিপ্লবী
বাঁকুড়া জেলার ব্যক্তি
ভারতবর্ষের স্বাধীনতা আন্দোলনের শহীদ
পশ্চিমবঙ্গের ভারতীয় স্বাধীনতা কর্মী
কলকাতার বিপ্লবী
বাঙালি বিপ্লবী
পাটনা বিশ্ববিদ্যালয়ের প্রাক্তন শিক্ষার্থী
ভারতীয় বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
রামকৃষ্ণ চক্রবর্তী

রামকৃষ্ণ চক্রবর্তী (? - ১৯৩৬) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

রাজনৈতিক কাজ
বিপ্লবী দলের সদস্য ছিলেন। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের নেতা সূর্য সেন ও তার তিনজন সঙ্গীকে আশ্রয় দেওয়ার অপরাধে পুলিশ ১৯৩২ সালের জুন মাসে তাকে গ্রেপ্তার করে সশ্রম কারাদণ্ডে দণ্ডিত করে। ১৯৩২ সালের ১২ জুন রাতে মিলিটারি এসে হঠাৎ সেই বাড়ি ঘিরে ফেলে। মিলিটারি ও বিপ্লবী উভয়পক্ষে বেধেছিল তুমুল সংগ্রাম। বিপ্লবীদের গুলীতে ক্যাপ্টেন ক্যামেরনের প্রাণহীন দেহ ভূলুণ্ঠিত হয়। নির্মল সেন ও অপূর্ব সেন মিলিটারির গুলীতে নিহত হন। সেই দারুণ গোলমালের মধ্যে মাস্টারদা প্রীতিলতাকে নিয়ে অন্তর্ধান হন। মেদিনীপুর সেন্ট্রাল জেলে যক্ষ্মারোগে মৃত্যু হয়। মৃত্যুর পরেও তার পায়ে বেড়ি ছিলো। তার বিধবা মা সাবিত্রী দেবী একই অপরাধে দণ্ডিত হয়ে একই জেলের মহিলা বিভাগে ছিলেন।

তথ্যসূত্র

 

১৯৩৬-এ মৃত্যু
ভারতীয় বিপ্লবী
বাঙালি ভারতীয় স্বাধীনতা সংগ্রামী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
পূর্ব বাংলা থেকে ভারতীয় স্বাধীনতা কর্মী
সূর্য সেন
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
বাঙালি বিপ্লবী
রামকৃষ্ণ রায়

রামকৃষ্ণ রায় (৯ জানুয়ারি, ১৯১২ — ২৫ অক্টোবর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। গোপন বিপ্লবী দলের সদস্য ছিলেন।  ১৯৩০ সালে তিনি জেলাশাসক পেডিকে ছুরি দিয়ে হত্যা করার পরিকল্পনা করেছিলেন, কিন্তু ব্যর্থ হন। ২ সেপ্টেম্বর, ১৯৩৩ তারিখে মেদিনীপুরের জেলাশাসক বার্জকে হত্যা করার ব্যাপারে অংশগ্রহণ করেন। ধরা পড়ে হত্যার অভিযোগে প্রাণদণ্ডে দণ্ডিত হন। মেদিনীপুর জেলে তার ফাঁসি হয়।

প্রারম্ভিক জীবন
রামকৃষ্ণ রায়ের জন্ম মেদিনীপুরের চিরিমাতসাইতে। তার পিতার নাম কেনারাম রায়। মাতার নাম ভবতারিণী দেবী। রামকৃষ্ণ মেদিনীপুর টাউন স্কুলে ১৯২২ সালে তৃতীয় শ্রেণিতে ভর্তি হন। ছোটবেলা থেকে তিনি শরীরচর্চা করতেন। ১৯২৪ সালে মহাত্মা গান্ধী মেদিনীপুরে এলে বালক রামকৃষ্ণ স্বেচ্ছাসেবক বাহিনীতে যোগ দেন। ১৯২৬ সালে পুরসভার নির্বাচনে বীরেন্দ্রনাথ শাসমলের সাথে ও ১৯২৮ সালে সুভাষচন্দ্রের সঙ্গে কাজ করেছেন তিনি।

তথ্যসূত্র

১৯১২-এ জন্ম
১৯৩৪-এ মৃত্যু
ভারতীয় বিপ্লবী
পশ্চিমবঙ্গের বিপ্লবী
মেদিনীপুরের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
ভারতের স্বাধীনতা আন্দোলন
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ব্রিটিশ ভারত দ্বারা মৃত্যুদণ্ডপ্রাপ্ত
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় ব্যক্তি যার মৃত্যুদণ্ড কার্যকর করা হয়েছে
২০শ শতাব্দীতে যুক্তরাজ্য দ্বারা মৃত্যুদণ্ড
মৃত্যুদণ্ড কার্যকর হওয়া বিপ্লবী
বাঙালি বিপ্লবী
ভারতীয় জাতীয়তাবাদ
খুনের দায়ে দোষী সাব্যস্ত ভারতীয়
পশ্চিম মেদিনীপুর জেলার ব্যক্তি
শৈলেশ্বর চক্রবর্তী

শৈলেশ্বর চক্রবর্তী (? - ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। গোপন বিপ্লবী দলের সদস্য ছিলেন। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণ ও জালালাবাদ পাহাড়ের যুদ্ধে অংশগ্রহণ করেন। গ্রেপ্তার এড়িয়ে বিপ্লবী কাজকর্ম চালিয়ে যান। ২৪ সেপ্টেম্বর, ১৯৩২ তারিখে ইউরোপিয়ান ক্লাব আক্রমণের দায়িত্বপালনে ঘটনাচক্রে অকৃতকার্য হওয়ার নিদারুণ আক্ষেপে আত্মহত্যা করেন।

জন্ম
শৈলেশ্বর চক্রবর্তীর জন্ম চট্টগ্রামের দেওয়ানপুরে। তার পিতার নাম রত্নেশ্বর চক্রবর্তী।

তথ্যসূত্র

১৯৩২-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
পূর্ব বাংলা থেকে ভারতীয় স্বাধীনতা কর্মী
সূর্য সেন
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
১৯৩২-এ আত্মহত্যা
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি বিপ্লবী
শৈলেন্দ্রচন্দ্র চট্টোপাধ্যায়

শৈলেন্দ্রচন্দ্র চট্টোপাধ্যায় (ফেব্রুয়ারি, ১৯১৪ - ১৭ অক্টোবর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাল্যকাল থেকেই গোপন বিপ্লবী কার্যকলাপে যুক্ত ছিলেন। ১৭ বছর বয়সে আই.এস.সি. পড়ার সময় বন্দি হন। প্রথমে হিজলি বন্দিনিবাসে থাকেন। এখান থেকে বি.এ. পরীক্ষা দিয়ে ডিস্টিংশনসহ পাস করেন। পরে তাকে রাজস্থানের দেউলি বন্দীশিবিরে পাঠানো হয়। এখানে অসুস্থ হয়ে ভুল ব্যবস্থার জন্য মারা যান।

জন্ম
শৈলেন্দ্রচন্দ্র চট্টোপাধ্যায়ের জন্ম বিক্রমপুরের গাণ্ডাদিয়ায়। তার পিতার নাম বিশ্বেশ্বর চট্টোপাধ্যায়। এই বংশের একাধিক ব্যক্তি বিপ্লবী দলের সভ্য হয়ে রাজরোষে পড়েছেন।

তথ্যসূত্র

১৯১৪-এ জন্ম
১৯৩৩-এ মৃত্যু
বাংলাদেশী বিপ্লবী
ভারতীয় বিপ্লবী
কুমিল্লা জেলার ব্যক্তি
পূর্ব বাংলা থেকে ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতের স্বাধীনতা আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
শৈলেশ্বর বসু

শৈলেশ্বর বসু (১৮৮৬ - ১১ জুন, ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।

শৈলেশ্বর বসুর জন্ম পশ্চিমবঙ্গের দক্ষিণ চব্বিশ পরগণা জেলার মাহীনগরে। পিতা কেদারনাথ বসু।
ছাত্রাবস্থায় বিদ্যালয়ে রাষ্ট্রগুরু স্যার সুরেন্দ্রনাথ বন্দ্যোপাধ্যায়কে সংবর্ধনা জানানোর জন্য হরিনাভি বিদ্যালয় থেকে নরেন ভট্টাচার্য (এম.এন.রায়)-সহ কয়েকজনের সঙ্গে তিনিও বহিষ্কৃত হন। পরে  অনুশীলন সমিতিতে যোগদান করে যতীন মুখার্জির (বাঘা যতীন) সহকারীরূপে বৈপ্লবিক কাজে আত্মনিয়োগ করেন। তিনি ইউনিভার্সাল এম্পোরিয়ামের অন্যতম পরিচালক ছিলেন। জার্মানি থেকে আগ্নেয়াস্ত্র আমদানির ব্যাপারেও বালেশ্বর মামলায় কারারুদ্ধ হন। মুক্তি পাবার পর অসহযোগ আন্দোলনে পুনরায় কারাবরণ করেন। 
তিনি মানবেন্দ্রনাথ রায় এবং নেতাজী সুভাষচন্দ্র বসুর ঘনিষ্ঠ সহকর্মী এবং চব্বিশ পরগনা জেলার কংগ্রেসের সম্পাদক ছিলেন। বিভিন্ন পত্রপত্রিকায় আধ্যাত্মিক প্রবন্ধ প্রকাশ করতেন। বিপ্লবী দলগুলোর মধ্যে চাংড়িপোতা (চব্বিশ পরগনা) দলের অন্যতম স্তম্ভস্বরূপ ছিলেন।

জন্ম শিক্ষাজীবন
শৈলেশ্বর বসুর জন্ম দক্ষিণ চব্বিশ পরগণা জেলার মাহীনগরে। তার পিতার নাম কেদারনাথ বসু। ছাত্রাবস্থায় বিদ্যালয়ে রাষ্ট্রগুরু সুরেন্দ্রনাথ বন্দ্যোপাধ্যায়কে সংবর্ধনা জানানোর জন্য হরিনাভি বিদ্যালয় থেকে মানবেন্দ্রনাথ রায়সহ কয়েকজনের সংগে বহিষ্কৃত হন।

বিপ্লবী কর্মকাণ্ড
বহিষ্কারের পর অনুশীলন সমিতিতে যোগদান করে বাঘা যতীনের সহকারীরূপে বৈপ্লবিক কাজে আত্মনিয়োগ করেন। তিনি ইউনিভার্সাল এম্পোরিয়ামের অন্যতম পরিচালক ছিলেন। জার্মানি থেকে আগ্নেয়াস্ত্র আমদানির ব্যাপারে ও বালেশ্বর মামলায় কারারুদ্ধ হন। কারাগারে অনশন করায় তার স্বাস্থ্যভঙ্গ হয়। মুক্তি পাবার পর পুনরায় অসহযোগ আন্দোলনে পুনরায় কারাবরণ করেন।

তথ্যসূত্র

১৮৮৬-এ জন্ম
১৯২৮-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতের স্বাধীনতা আন্দোলন
অনুশীলন সমিতি
রাজেন্দ্র কিশোর সরকারি উচ্চ বিদ্যালয়

রাজেন্দ্র কিশোর সরকারি উচ্চ বিদ্যালয় () বাংলাদেশের ময়মনসিংহ জেলার গৌরীপুর উপজেলার অন্যতম প্রাচীন একটি শিক্ষা প্রতিষ্ঠান। এটি একশত বছরেরও অধিক বছর পূর্বে ১৯১১ সালে রাজা ব্রজেন্দ্র কিশোর কর্তৃক তার পিতা রাজেন্দ্র কিশোরের নামে প্রতিষ্ঠিত হয়।

এটি "গৌরীপুর আর কে সরকারি উচ্চ বিদ্যালয়"Gouripur R.K. Govt. High School"  নামে সর্বাধিক পরিচিত।

এই বিদ্যালয়ের সামনে রয়েছে একটি দৃষ্টি নন্দন পুকুর।পুকুরটি অত্যন্ত বিশাল।এই পুকুরের নাম অনন্ত সাগর।

প্রাতিষ্ঠানিক ব্যবস্থা
গৌরীপুর উপজেলার বর্তমান পৌর এলাকায় ১৯১১ সালে থেকে স্কুলে শিক্ষাদান কর্মসূচী গ্রহণ করা হয়ে আসছে। সকাল ১০ টা থেকে  বিকাল ৪ টা অধিবেশনের কার্য্যক্রম চালু থাকে। এটি বালক বিদ্যালয় ।   এই বিদ্যালয়ে   ষষ্ঠ শ্রেণী থেকে ১০ম শ্রেণী পর্যন্ত প্রতি শ্রেণীতে দুটি করে শাখা রয়েছে। শিক্ষকদের তত্ত্বাবধানে উচ্চমানের শিক্ষা প্রদানকারী প্রাচীন বিদ্যালয়গুলির মধ্যে এটি একটি। পাশাপাশি, সরকারী বিদ্যালয় হওয়ায় লেখাপড়ার খরচও এখানে নিতান্ত কম।

বহিঃসংযোগ 
 গৌরীপুর আর.কে সরকারি উচ্চ বিদ্যালয় 
 গৌরীপুর আর কে সরকারি উচ্চ বিদ্যালয়ের শতবর্ষ পূর্তি 
গৌরীপুর আর কে স্কুলের শতবর্ষপূর্তি

১৯১১-এ প্রতিষ্ঠিত
ময়মনসিংহ জেলার বিদ্যালয়
বালু নদী

বালু নদী বাংলাদেশের উত্তর-কেন্দ্রীয় অঞ্চলের গাজীপুর, ঢাকা ও নারায়ণগঞ্জ জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ৭৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বালু নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৬।

অন্যান্য তথ্য
বাংলাদেশের রাজধানী ঢাকা শহরের উত্তর-পূর্ব এলাকা দিয়ে প্রবাহিত একটি নদী। এটি বেলাই বিল ও ঢাকার উত্তর-পূর্ব বিস্তীর্ণ জলাভূমির উপর দিয়ে প্রবাহিত হয়ে ডেমরার কাছে শীতলক্ষ্যা নদীতে গিয়ে পড়েছে। শীতলক্ষ্যার সাথে কাপাসিয়ার কাছে সুতি নদীর মাধ্যমেও এর একটা ক্ষীণ যোগাযোগ ছাড়াও টঙ্গী খালের মাধ্যমে তুরাগ নদীর এসে মিলিত হয়েছে। বর্ষা মৌসুমে বালু নদী শীতলক্ষ্যা ও তুরাগের পানি বহন করে। এই নদীর গুরুত্ব হচ্ছে, এটি স্থানীয় পানি নিষ্ক্রমণ আর নৌ-পরিবহন অব্যাহত রাখা। বালু নদীর অববাহিকায় প্রচুর পরিমাণে বৃষ্টিপাত হলেও তীরবর্তী বা অববাহিকা এলাকা কয়েক ঘন্টার মধ্যে শুকিয়ে যায়।

নদীর বর্তমান অবস্থা 
সরকারি পৃষ্ঠপোষকতা এবং অভ্যন্তরীণ নৌ-পরিবহন কর্তৃপরে সময়োচিত নদী ড্রেজিং প্রকল্প বাস্তবায়নের অভাবে বালু নদীটি বর্তমানে মরা নদীতে পরিণত হয়েছে। প্রচণ্ড খরস্রোতা এই নদীটিতে প্রতি বছরের ৬/৭ মাসই পানিশূন্যতা বিরাজ করছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ঢাকার নদী
ঢাকা জেলার নদী
গাজীপুর জেলার নদী
নারায়ণগঞ্জ জেলার নদী
বাড্ডা উপজেলা
খিলগাঁও উপজেলা
বাংলাদেশের নদী
মৃগেন্দ্রনাথ দত্ত

মৃগেন্দ্রনাথ দত্ত (২৭ অক্টোবর, ১৯১৫ -২ সেপ্টেম্বর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বেঙ্গল ভলান্টিয়ার্স দলের সদস্য ছিলেন। পেডি ও ডগলাস নিহত হবার পর বার্জ নামে এক ইংরেজ মেদিনীপুরের ম্যাজিস্ট্রেট হয়ে আসেন। ১৯৩৩ সালে ২ সেপ্টেম্বর মৃগেন্দ্রনাথ ও তার সঙ্গী অনাথবন্ধু কর্তৃক ম্যাজিস্ত্রেট বার্জ নিহত হয়। কিন্তু পুলিসের গুলিতে অনাথবন্ধু ঘটনাস্থলেই এবং তিনি পরদিন হাসপাতালে মারা যান।

জন্ম শিক্ষাজীবন
মৃগেন্দ্রনাথ দত্তের জন্ম মেদিনীপুরের জেলার পাহাড়িপুরে। তার পিতার নাম বেণীমাধব দত্ত। মৃগেন্দ্রনাথ মেদিনীপুর টাউন স্কুলের ছাত্র ছিলেন।

ঘটনা
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন মৃগেন্দ্রনাথ ও তার সঙ্গী অনাথবন্ধু পাঁজা। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।

তথ্যসূত্র

১৯১৫-এ জন্ম
১৯৩৩-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
পশ্চিম মেদিনীপুর জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় জাতীয়তাবাদ
খুনের দায়ে দোষী সাব্যস্ত ভারতীয়
অনাথবন্ধু পাঁজা

অনাথবন্ধু পাঁজা (২৯ অক্টোবর, ১৯১১ - ২ সেপ্টেম্বর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বেঙ্গল ভলান্টিয়ার্স দলের সদস্য ছিলেন। পেডি ও ডগলাস নিহত হবার পর বার্জ নামে এক ইংরেজ মেদিনীপুরের ম্যাজিস্ট্রেট হয়ে আসেন। ১৯৩৩ সালে ২ সেপ্টেম্বর অনাথবন্ধু পাঁজা এবং তার সঙ্গী মৃগেন্দ্রনাথ দত্ত কর্তৃক বার্জ নিহত হয়। কিন্তু পুলিসের গুলিতে তিনি ঘটনাস্থলেই এবং মৃগেন্দ্রনাথ পরদিন মারা যান।

জন্ম শিক্ষাজীবন 
অনাথবন্ধু পাঁজার জন্ম মেদিনীপুরের জেলার সবং-এর জলবিন্দু গ্রামে‌ একটি দরিদ্র মাহিষ্য চাষি পরিবারে। তার পিতার নাম সুরেন্দ্রনাথ পাঁজা। অনাথের তিন বৎসর বয়সের সময় তার পিতা মারা যান। তার মা কুমুদিনী দেবী ও জ্যেষ্ঠ ভ্রাতা তাকে প্রতিপালন করেন। 
তিনি প্রাথমিক পাঠ গ্রামের ভুবন পালের পাঠশালায় শেষ করে মায়ের সঙ্গে মেদিনীপুর শহরে যান এবং সুজাগঞ্জ প্রাইমারি স্কুলে ভর্তি হন। কিন্তু আর্থিক কারণে পড়াশোনা আর করতে পারেন নি। তিনি বেঙ্গল ভলান্টিয়ার্সে যোগ দেন এবং দলের নির্দেশে ও সহযোগিতায় প্রথমে মেদিনীপুর টাউন স্কুল এবং পরে মেদিনীপুর কলেজিয়েট স্কুলে ভরতি হন। মেদিনীপুর গোপন বেঙ্গল ভলান্টিয়ার্স দলে যুক্ত হয়ে রিভলভার চালনা শেখার জন্য তিনি এবং মৃগেন্দ্রনাথ, নির্মলজীবন ঘোষ, ব্রজকিশোর চক্রবর্তী ও রামকৃষ্ণ রায় কলকাতায় যান। শিক্ষাশেষে পাঁচটি রিভলভারসহ তারা মেদিনীপুরে ফিরে আসেন। এই সময়ে মেদিনীপুরের ম্যাজিস্ট্রেট বার্জ বিপ্লবীদের প্রতি অকথ্য নির্যাতন শুরু করলে উক্ত পাঁচজন যুবকের উপর বার্জ হত্যার দায়িত্ব অর্পিত হয়।

বার্জ হত্যাকাণ্ড 
১৯৩৩ সালের ২ সেপ্টেম্বর শ্বেতাঙ্গ ম্যাজিস্ট্রেট বার্জ সাহেব মেদিনীপুর কলেজ মাঠে মোহামেডান স্পোর্টিং-এর বিরুদ্ধে মেদিনীপুর ক্লাবের হয়ে ফুটবল খেলতে নামেন। খেলা প্রাকটিসের ছল করে বল নিয়ে মাঠে নামেন অনাথবন্ধু ও মৃগেন্দ্রনাথ দত্ত। মাঠেই দুই বন্ধু বার্জ সাহেবকে আক্রমণ করলে তিনি মারা যান। জোন্স নামে একজন আহত হন। পুলিস প্রহরী দুজনের উপর পাল্টা গুলি চালায়। এতে তারা দুজন নিহত হন এবং অপর সঙ্গীরা পলায়ন করতে সক্ষম হন। এই ঘটনার পর ব্রজকিশোর চক্রবর্তী, রামকৃষ্ণ রায়, নির্মলজীবন ঘোষ, নন্দদুলাল সিং, কামাখ্যা ঘোষ, সুকুমার সেন, সনাতন রায়ের বিরুদ্ধে ষড়যন্ত্রের মামলা হয়। বিচারে ব্রজকিশোর, রামকৃষ্ণ ও নির্মলজীবনের ফাঁসি হয়। নন্দদুলাল, কামাখ্যা ঘোষ, সুকুমার সেন এবং সনাতন রায়-এর যাবজ্জীবন দ্বীপান্তর দণ্ড হয়।

উত্তরাধিকার 
অনাথবন্ধু পাঁজার স্মৃতিতে তার গ্রামের অদূরে হরিরহাট অনাথ স্মৃতি বালিকা বিদ্যালয় নামাঙ্কিত হয়েছে।

তথ্যসূত্র 

১৯১৫-এ জন্ম
১৯৩৩-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
ভারতের স্বাধীনতা আন্দোলন
পশ্চিম মেদিনীপুর জেলার ব্যক্তি
ভারতবর্ষে ব্রিটিশবিরোধী সশস্ত্র আন্দোলন
ভারতবর্ষের স্বাধীনতা আন্দোলনের শহীদ
বাঙালি বিপ্লবী
কলকাতার বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ব্রজমোহন জানা

ব্রজমোহন জানা (? - ১ অক্টোবর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম সংগ্রামী ও শহীদ। তিনি ১৯৩০ খ্রিস্টাব্দে আইন অমান্য আন্দোলন এবং ভারত ছাড় আন্দোলনে অংশগ্রহণ করেন। লাঠির আঘাতে পুলিস তাকে হত্যা করে।

জন্ম শিক্ষাজীবন
ব্রজমোহন মেদিনীপুরের বাসিন্দা ছিলেন। তার পিতার নাম মধুসূদন জানা।

তথ্যসূত্র 

১৯৪২-এ মৃত্যু
পশ্চিমবঙ্গের বিপ্লবী
ভারতীয় বিপ্লবী
পশ্চিম মেদিনীপুর জেলার ব্যক্তি
ভারতবর্ষের স্বাধীনতা আন্দোলনের শহীদ
পশ্চিমবঙ্গের ভারতীয় স্বাধীনতা কর্মী
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ময়রা

মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তারা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারণ উপকরণগুলো হল দুধ, ছানা, ময়দা, ঘি, গুড় এবং চিনি। 
হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাদের ছোঁয়া অন্ন ও জল গ্রহণ করেন।

ঢাকার ময়রা সম্প্রদায় 
১৮৩০ সালের আদমশুমারী অনুযায়ী ঢাকায় ৩৮২ ঘর হিন্দু ঘোষ পরিবারছিল। এসময়ে অল্প সংখ্যক মুসলিম মিষ্টি প্রস্তুতকারীও বসবাস করতেন। এ সকল মুসলিম মিষ্টপ্রস্তুতকারীগন মোরব্বাওয়ালা হিসাবে পরিচিত ছিলেন। ঢাকার বিখ্যাত মিষ্টির মধ্যে অন্যতম ছিল, সন্দেশ, রসগোল্লা, মতিচুর, মিহিদানা, মোরব্বা, নকুল, মুরাগি, শকর পারা, জিলাবি বা জিলাপি, বালুশাহী, খাজা, পেড়া, বুনদিয়া, আমৃত্তি প্রভৃতি। অতীতে ঢাকার চক বাজার, উর্দু রোড, ফরাশগঞ্জ, লালবাগ ও বাংলাবাজার মিষ্টির জন্য বিখ্যাত ছিল। কালাচাঁদ গন্ধবণিক, মরণ চাঁদ ও সীতারাম মিষ্টান্ন ভাণ্ডার এই তিনটি দোকান ছিল পুরোন ঢাকার বিখ্যাত মিষ্টি বিক্রির স্থান।

তথ্য উৎস

পেশা
আন্না রিতা দেল পিয়ানো

আনা রিটা দেল পিয়ানো,আসল নাম, আনা রিটা ভিয়াপিয়ানো (কাসানো দেলে মুরগে, ২৬ জুলাই ১৯৬৬), হলেন একজন ইতালীয় অভিনেত্রী এবং মঞ্চ পরিচালক।

জীবনী 
আনা রিটা ভিয়াপিয়ানো কাসানো দেলে মুরগে তে জন্মগ্রহণ করেন এবং তিনি সেখানে তার শৈশব কাটান। পরবর্তীতে তিনি তার পরিবারের সাথে মাতেরাতে চলে যান এবং সেখানেই তিনি ব্যালেট এর মাধ্যমে তার প্রথম শৈল্পিক শিক্ষা শুরু করেন এবং এরপর তার বয়স যখন ১৪ এর কিছু বেশি তিনি মঞ্চের প্রতি আগ্রহী হয়ে ওঠেন।

বহিঃসংযোগ 
 
 অফিসিয়াল ওয়েবসাইট

 

১৯৬৬-এ জন্ম
ইতালীয় অভিনেত্রী
ইতালীয় চলচ্চিত্র অভিনেত্রী
জীবিত ব্যক্তি
রোমের অভিনেত্রী